རིག་གནས་ཉལ་འགྲོའི་མཐའ་དག་འདུ་བའི་གཞི། །བློ་གྲོས་ཆུ་གླང་བདག་པོའི་
དབའ་རླབས་ཀྱིས། །རབ་འཐོར་སྡེབ་ལེགས་སྙན་ངག་མུ་ཏིག་ཕྲེང༌། །འཆར་ཀའི་
མདངས་འཕྲོག་དར་ཡུག་སྐྱེས་བཅས་ཕེབས། །ཟླ་བྲལ་རྣམ་དཔྱོད་ལང་ཚོ་ཅན། །གང་
ལ་ དབྱངས་ ཅན་ རོ་ འཛིན་ གྱི། །གཟུགས་སུ་གནས་ན་མེས་པོ་ཡིས། །སྲས་མོའི་སྐུ་
བརྙན་ བཞེངས་ པས་ ཅི། །མ་ ལུས་ རྒྱལ་ བ་ ཀུན་ གྱི་ ཡུམ། །སྐུ་ གཟུགས་ བགྱིས་ ལས་
བསོད་ནམས་དང་། །ཡེ་ཤེས་ཁང་བཟང་རྩེ་མོར་ནི། །འཛེག་པར་བཞེད་ན་རྗེས་ཡི་
རང༌། །ཡིད་བཞིན་རྒྱ་མཚོའི་འཇུག་ངོགས་ནས། །ཏམ་བུ་ར་ལ་མཛའ་བ་བཏང་། །ཉིད་
ཀྱི་གམ་དུ་ལྷགས་པ་འདིས། །ལྷ་རྣམས་ཁྲེལ་བར་མི་འགྱུར་གྲང་། །འཆི་མེད་བཟོ་བོ་
ལས་ཀུན་པ། །བྲིས་འབུར་མིག་གི་བདུད་རྩི་དག །སྤྲུལ་བྱེད་ཟུང་དུ་རོལ་བ་འདི། །
- 352 -

ཆབ་ཤོག་སྙན་ངག་གི་སྐོར། ད
བྱང་ཕྱོགས་འཛིན་མའི་རྒྱན་དུ་སེམས། །རྒྱལ་བ་སྲས་བཅས་སྐུ་བརྙན་ལ། །རང་རང་
ཡེ་ཤེས་འཁོར་ལོ་དག །རང་དབང་ཉིད་དུ་འཇུག་བྱེད་པའི། །མཐུ་ནི་དམན་པ་བདག་
ལ་ཅི། །འོན་ཀྱང་འཁོར་ལོ་འདུ་བའི་ཆོས། །དབྱངས་ཅན་དྲག་མོའི་དུས་གཏོར་ལ། །
ཡེ་ཤེས་པ་ཉིད་དངོས་སུ་ནི། །འདི་ལ་ཐིམ་སྙམ་ཡིད་ལ་སེམས། །ཐོན་(༡༦ན)མིས་བཟུང་
བའི་ཡུལ་ལྗོངས་དང་། །གཞན་ཡང་ལམ་གྱི་གནས་དག་ཏུ། །དད་རྫས་མཆོད་ཡོན་རོལ་
བཞིན་ལས། །སྐྱིད་ཤོད་དལ་འབབ་ལ་འགོངས་ཏེ། །རང་གི་བསྟི་གནས་བགྲོད་པར་
རྩོམ། །མཐའ་ཡས་ཡོན་ཏན་ཟ་མ་ཏོག །ཡིད་བཞིན་ནོར་ལྷའི་རྟེན་བཟང་ནི། །ཡུན་དུ་
གནས་དེའི་འཚོ་སྐྱོང་ལ། །ནམ་ཡང་ལྷོད་པ་མེད་པར་མཛོད། །རབ་དང་སེམས་ཀྱི་མེ་ལོང་
ལ། །ཉིད་ཀྱི་སྣང་བརྙན་རབ་བཀོད་ནས། །འགལ་རྐྱེན་ཀུན་ཞི་བཞེད་དོན་ཀུན། །
འགྲུབ་པའི་སྨོན་ལམ་སྙིང་ལ་འགྲོགས། །པདྨ་རཱ་གའི་མདངས་ཆགས་པའི། །གཟན་
གོས་རྒྱས་བཏབ་སྐྱེས་སུ་མཚོན། །དྲག་པོའི་ཚེས་ལ་ཡར་གསུམ་ནི། །ལྷུན་པོའི་རྩེ་ནས་
ལེགས་པར་ཕུལ། ཞེས་པ་ཡང་དེ་ཉིད་ལ་གནང་བའོ། །